****

**KONCEPT**

**Vzemi – (u)porabi in (ne)zavrzi:**

**Razvojno sodelovanje in potenciali krožnega gospodarstva**

Obstoječi linearni ekonomski model po načelu "vzemi, porabi, zavrzi" je postal nevzdržen. O tem pričajo prekoračene planetarne meje in nepopravljiva škoda zemljini sposobnosti za regeneracijo. Poročilo Circularity Gap za leto 2019 poroča, da je zgolj 9 % od 92,8 milijard ton biomase, fosilnih goriv, kovin in mineralov, ki vsakoletno vstopajo v svetovno gospodarstvo, ponovno uporabljenih. Jedro krožnega gospodarstva je čim daljše ohranjanje vrednosti materialov in izdelkov, nadomeščanje produktov s storitvami, prehod od lastništva k souporabi. Izdelki naj bodo zasnovani tako, da jih je možno popravljati, nadgrajevati, obnavljati in ponovno uporabiti, šele v skrajni fazi reciklirati.

Krožni koncept (poimenovan tudi 3R – »reduce, reuse, recycle«) stremi k cilju zapiranja snovnih tokov na način, da se količina odpadkov minimizira oz. uporabi kot vir. Potencial krožnega gospodarstva v državah v razvoju je velik, sploh ko gre za naravne vire. Dobro upravljanje z naravnimi viri je ključno za izkoreninjanje revščine, blažitev podnebnih sprememb in gospodarsko rast. Države v razvoju se vedno bolj soočajo s trajnostnimi izzivi vezanimi na urbanizacijo in industrializacijo. Onesnaževanje, pomanjkanje dostopa do vode, naraščajoče količine odpadkov ter s temi povezani zdravstvena in okoljska tveganja. Rast populacije, gospodarska rast in podnebne spremembe bodo te izzive še poglabljale in prav zato so potrebni novi pristopi. Kot donatorji imamo tako obveznost da v okviru razvojnega sodelovanja v sklopu svojih projektov v ozir jemljemo tudi prednosti krožnega gospodarstva.

**KDAJ:** 25. 11. 2019, 11.30-13.00

**KJE:** Pošta Slovenije, Čopova 11, Ljubljana

**UVOD:** Krožno gospodarstvo v praksi - primer podjetja Aquafil

* Lucija Aleksić, vodja oddelka za trajnostni razvoj, AquafilSLO

**OKROGLA MIZA**

* Ladeja Godina Košir, Circular Change, Slovenija
* prof. dr. Sašo Popović, Univerza v Črni gori
* dr. Sandra Kamberović, GS Združenja za industrijo odpadkov Srbije
* Daniela Gasparikova, Program ZN za razvoj (UNDP)
* Dejan Andonov, nacionalni strokovnjak, Severna Makedonija
* Moderatorka: veleposlanica Tatjana Miškova, v.d. generalne direktorice Direktorata za multilateralo, razvojno sodelovanje in mednarodno pravo, Ministrstvo za zunanje zadeve

**TOLMAČENJE:** slovenski in angleški jezik

**PRIJAVE:** obvezne prijave na <https://www.1ka.si/a/233341>